《真君观》
宋代·李廌

嵩山胜地神仙宅，真君独作嵩山伯。
昔闻解职扣帝阍，厌此尘寰年已百。
天上百年一瞬间，下土衮衮多腥膻。
劳神应念日月走，瞑目深哀膏火然。
潘公欲代复谁举，仙籍题名今几传。
忆昔元丰己未游，僊泉犹作雨深湫。
十年新事还堪笑，庙貌今祠灵惠侯。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。